Hyvää lakon jälkeistä toukokuuta kaikille!  
  
Suurkiitos koulun vanhempainyhdistykselle todella hauskan vappuriehan järjestämisestä. Hieno tapahtuma, jossa oli paljon sekä järjestäjiä että osallistujiakin.

Tässä tuhti paketti tietoa loppuvuoden koulun tapahtumista.

Tänään ti 10.5. vieraili 7 hollantilaista opettajaa ja rehtoria koulullamme. Vierailun pääteemana oli oppia Suomen koulujärjestelmästä erityisesti oppilaiden tuen järjestämisen näkökulmasta.

ke 11.5. eli huomenna on koulussa oppilaskunnan ideoima Nurinkurin-päivä. Sekä opettajat että oppilaat ovat muutaman tunnin ihan uusissa paikoissa. 5.-luokkalaiset järjestävät päivän aikana herkkuvälkän. Oppilaat voivat ostaa ruokailun jälkeen välkällä mehua, mokkapalan ja karkkia. Ostoksen hinta on 1€, 2€ tai 3€ riippuen siitä ostavatko oppilaat yhden, kaksi vai kolme edellä mainituista tuotteista. Pyydämme halukkaita herkuttelijoita varautumaan herkkuvälkkään mieluiten 3€ tasarahalla huomiseksi.

16.5. ja 23.5. alkavilla viikoilla on koulullamme apuna muutamia 8.-luokkalaisia TET-harjoittelijoita. Koululla on paljon löytötavaroita, lähinnä ulkovaatteita. Löytötavarat ovat esillä koululla pukuhuoneissa ja omistajien haettavissa ke 25.5.- pe 27.5. Tämän jälkeen vaatteita säilytetään jonkin aikaa koulussa ennen niiden viemistä kierrätykseen.

ke 18.5. on Kalajärven kouluun jatkavien 6.-luokkalaisten tutustumispäivä. 6.-luokkalaiset saavat päivästä tarkemmat ohjeet.

ma 23.5.on johtokunnan kokous klo 18

ke 25.5. on koululla Talent-show. Tarkemmat ohjeet mm. ilmoittautumisesta saa opettajilta.

ti 31.5. klo 9.15-10.45 on ensi vuoden koulutulokkaiden tutustumispäivä Lahnuksen koululla. Samana iltana klo 18 on koulutulokkaiden vanhempainilta sekä koululla että halukkaille Teams-kokouksena. Tarkemmat tiedot koulutulokkaille lähetettävässä kirjeessä.

to 26.5. helatorstai, vapaapäivä

pe 27.5. normaali koulupäivä

ma 30.5. kirjastoauto koululla

Viimeisen viikon aikataulut:

ma 30.5. - ke 1.6. lukujärjestyksen mukaan

ke 1.6. 6.-luokkalaiset vastaan henkilökunta haasteottelu

to 2.6. koulua klo 9.15-13.15

pe 3.6. koulua klo 9.15-12.15. 6.-luokkalaisilla lähtökahvit klo 12.15-12.45

la 4.6. kevätjuhla ja todistusten jako klo 9.15 - n.klo 10.45.  
 Huoltajat tervetuloa mukaan juhlimaan klo 9.15!